Miami International Autodrome

Die Miami International Autodrome is 'n beplande doelgeboude tydelike renbaan rondom die Hard Rock-stadion en sy privaat fasiliteite in die Miami Gardens-voorstad van Miami, Florida. Die baan sal 5,41 km lank wees en oor 19 draaie beskik met 'n verwagte gemiddelde spoed van ongeveer 223 km/h. Die baan is spesifiek vir die Miami Grand Prix ontwerp, wat op die 2022 Formule Een Wêreldkampioenskapkalender geplaas is.

Geskiedenis 
Die baan is reeds in Oktober 2019 voorgestel met 'n aanvanklike ontwerp by die lokaal, met tot 75 baanontwerpe wat oorweeg is, en 36 wat nageboots is. Die stadion se eienaar, Stephen Ross, het al etlike jare probeer om Formule Een soontoe te lok voordat die aanvanklike ontwerp gepubliseer is. Organiseerders van die Grand Prix by die Hard Rock-stadion het 'n beginselooreenkoms gehad om 'n wedren vanaf 2021 aan te bied, maar dit is vertraag.  Miami Gardens-kommissarisse het aanvanklik teen die skepping van die baan gestem, maar dit is op 14 April 2021 omgekeer.  Op 2 September 2021 is die baan amptelik die "Miami International Autodrome" gedoop.

Baan 
Die renbaan, wat binne die privaatterrein van die Hard Rock-stadion sal wees, sal alle nuwe en bestaande paaie binne gebruik, met die nuwe permanente asfaltpaaie van die baan geïntegreer in die Hard Rock-stadiongronde. Die baan is 'n tydelike tipe baan, en geen openbare strate sal gebruik word wat rondom die Hard Rock-stadion geleë is nie. 

'n Paar weke voor die rennaweek sal die baan en sy veiligheidskenmerke net vir die rennaweek saamgestel word. Ná die wedrennaweek sal die baan afgebreek word en die Hard Rock-stadion-fasiliteit weer na normaal omgeskakel word.

Verwysings